Úradný vestník L 330 , 21/12/1994 S. 0031 - 0032

Fínske špeciálne vydanie: Kapitola 3 Zväzok 64 S. 0094

Švédske špeciálne vydanie: Kapitola 3 Zväzok 64 S. 0094



Nariadenie Komisie (ES) č. 3122/94 z 20. decembra 1994, ktoré stanovuje kritériá pre analýzu rizika poľnohospodárskych výrobkov, za ktoré sa poskytuje náhrada KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 386/90 z 12. februára 1990 o monitorovaní, ktoré sa vykonáva v čase vývozu poľnohospodárskych výrobkov, za ktoré sa poskytuje náhrada alebo iné sumy [1], ako ho novelizovalo nariadenie (ES) č. 163/94 [2], najmä na jeho článok 6, keďže druhý pododsek článku 3 (2) uvedeného nariadenia stanovuje, že sadzbu 5 % na sektor výrobkov možno nahradiť sadzbou 5 % pre všetky sektory, pokiaľ členské štáty použijú systém pre výber výrobkov, ktoré sa majú fyzicky kontrolovať na základe analýzy rizika s predpokladom rešpektovania minimálnej sadzby 2 %; keďže počet kontrolovaných výrobkov možno s odôvodnením znížiť v prípade výrobkov, ktoré nie sú v prílohe II; keďže výberové kritériá by sa mali definovať v súlade s postupom, na ktorý sa odvoláva článok 6 nariadenia (EHS) č. 386/90; keďže kritériá sa musia prijať do 1. januára 1995, pretože nová verzia článku 3 (2) nariadenia (ES) č. 386/90 ustanovuje používanie analýzy rizika od tohto dátumu; keďže strategický program proti podvodom Komisie zdôraznil väčšie používanie analýzy rizika so zvláštnym dôrazom na využívanie databáz; keďže program zdôrazňuje spoluprácu medzi Komisiou a členskými štátmi s ustanovením takej spolupráce, ktorá sa má realizovať s maximálnou obozretnosťou; keďže tieto opatrenia sú potrebné a náležité a mali by sa použiť jednotne; keďže opatrenia ustanovené v tomto nariadení sú v súlade s názorom príslušných výborov pre riadenie, PRIJALA TOTO NARIADENIE: Článok 1 Cieľom analýzy rizika bude umožniť zameranie fyzických kontrol na tie výrobky fyzických osôb a právnych entít a sektorov, ktoré predstavujú najväčšie riziko. Preto by sa mali stanoviť dané riziká a zhodnotiť úroveň týchto rizík s cieľom umožniť výber tovarov, ktoré sa budú fyzicky kontrolovať. Kde podľa druhého pododseku článku 3 (2) nariadenia (EHS) č. 386/90 členské štáty používajú analýzu rizika, môžu sa obzvlášť spoliehať na istý počet nasledujúcich kritérií na výber exportných deklarácií týkajúcich sa výrobkov, ktoré sa majú fyzicky kontrolovať: 1. čo sa týka výrobkov: - ich pôvod, - ich povaha, - ich charakteristika z hľadiska nomenklatúry pre náhradu, - ich hodnoty, - ich colného stavu, - ich rizika posunu tarify, - sadzby pre náhradu z hľadiska technických charakteristík a zloženia výrobkov (tuk, voda, mäso, obsah popola, balenie atď.), - ako sa stali opäť spôsobilými pre náhradu, - množstvo, - analýza predchádzajúcich vzoriek, - záväzné informácie o tarifách (BTI); 2. čo sa týka obchodu: - ich frekvencia, - objavenie sa nezvyčajného obchodu alebo vývoj nového obchodu, - rozšírenie obchodu; 3. čo sa týka nomenklatúry pre náhrady: - sadzba pre náhradu, - nomenklatúry, v súvislosti s ktorými sa vyplácajú navyše exportné náhrady, - riziko posunov tarify náhrad z hľadiska technických charakteristík a zloženia výrobkov (tuk, voda, mäso, obsah popola, balenie atď.); 4. čo sa týka exportérov: - ich meno a dôveryhodnosť, - ich finančná situácia, - objavenie sa nových exportérov, - exporty bez akéhokoľvek okamžitého zjavného ekonomického zdôvodnenia, - predchádzajúce spory, najmä prípady podvodu; 5. čo sa týka nepravidelností: - zistené alebo podozrivé v niektorých sektoroch výrobkov; 6. čo sa týka použitej colnej úpravy: - normálny postup pri colnej deklarácii, - zjednodušený postup colnej deklarácie, - prijatie dovoznej deklarácie použitím článkov 790 a 791 nariadenia Komisie (EHS) č. 2454/93 [3]; 7. čo sa týka opatrení na poskytovanie exportných náhrad: - prefinancovanie (spracovaných a nespracovaných výrobkov), - priamy vývoz, - zásobovanie potravinami. Článok 2 Tam, kde sa použijú kritéria, na ktoré sa odvoláva článok 1, príslušné úrady zabezpečia rešpektovanie profesionálneho tajomstva a zaručia utajenie akýchkoľvek osobných údajov, ktoré majú vo vlastníctve alebo ich získali v akejkoľvek forme. Zabezpečia najmä, aby údaje boli chránené tak, ako podobné údaje v zmysle ich národnej legislatívy a príslušných ustanovení práva spoločenstva. Tieto údaje nemožno použiť na akýkoľvek iný účel, ako účely ustanovené v tomto nariadení. Článok 3 1. Členské štáty a Komisia spoločne zhodnotia spoľahlivosť a relevantnosť týchto kritérií na základe skúseností, ktoré nadobudli s cieľom vykonať v prípade potreby akékoľvek potrebné úpravy systému a výberových parametrov, aby fyzické kontroly boli efektívnejšie a zlepšilo sa ich zameranie. 2. Členské štáty oznámia Komisii: - vykonané opatrenia vrátane pokynov pre národné ministerstvá používať výberový systém na základe analýzy rizika vo svetle kritérií, o ktorých pojednáva odsek 1, - individuálne prípady, ktoré by mohli byť zaujímavé pre ostatné členské štáty. 3. Členské štáty zabezpečia, že centrálny orgán bude koordinovať informácie o analýze rizika. Článok 4 Ak členský štát použije výberový systém na základe analýzy rizika, percento fyzických kontrol, ktoré sa vykonávajú pre výrobky neuvedené v prílohe II, sa nezohľadní na účely výpočtu celkovej sadzby 5 % za všetky sektory. V tomto prípade sa použije minimálna sadzba 2 % pre všetky výrobky neuvedené v prílohe II. Článok 5 Toto nariadenie nadobúda účinnosť siedmy deň po jeho zverejnení v Úradnom vestníku Európskych spoločenstiev. Bude platiť od 1. januára 1995 pre exportné deklarácie akceptované od tohto dátumu. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 20. decembra 1994 Za Komisiu René Steichen člen Komisie [1] Ú. v. ES L 42, 16.2.1990, s. 6. [2] Ú. v. ES L 24, 29.1.1994, s. 2. [3] Ú. v. ES L 253, 11.10.1993, s. 1. --------------------------------------------------